**PRESSEMELDING FRA NHO LUFTFART**

**EKSPERTGRUPPE ANBEFALER ØKT MOMS PÅ FLYTRANSPORT – VIL RASERE FLYTILBUDET I DISTRIKTS-NORGE**

Utvalget anbefaler at dagens reduserte satser og nullsatser avvikles, og at det innføres én felles merverdiavgiftssats i løpet av maksimalt tre år. Norsk innenriks luftfart vil få en momssats på 23 eller 25 prosent dersom anbefalingen blir tatt til følge.

– Utvalget har sett bort fra at økt moms, på toppen av flypassasjeravgift og dobbel miljøskattlegging, vil rasere flytilbudet i distrikts-Norge, sier administrerende direktør i NHO Luftfart Torbjørn Lothe.

Vi er derfor veldig glad for at finansministeren er klar på at regjeringen ikke vil følge opp alle forslagene fra utvalget. Vi vil sterkt advare mot å ta utvalgets anbefaling til følge. Luftfarten bidrar til arbeidsplasser over hele landet, og gir ringvirkninger til andre sektorer så som en viktig distriktsnæring som reiselivet. En ny momsøkning vil være svært ødeleggende for verdiskaping i distriktene i Norge og svekke grunnlaget for næringsutvikling og bosetting i hele landet, sier NHO Luftfart sjef Torbjørn Lothe.

Fra 2016 til 2018 økte regjeringen den laveste momssatsen med 50 prosent fra 8 til 12 prosent. Samtidig går driftsmarginene for luftfarten ned, og flytilbudet spesielt mellom mindre steder i distriktene blir redusert. Økningen som utvalget foreslår, vil dermed være nær fire ganger 2016-nivået.

Kontakt: Torbjørn Lothe

Adm.dir NHO Luftfart

Telf: 90207593